Maa- ja metsätalousministeriön asetus Euroopan… 1007/2013 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 2013 › 1007/2013
kumotaan Euroopan unionin ulkopuolisista maista tuotavista eräistä elävistä eläimistä sekä niiden alkioista ja sukusoluista annetun maa- ja metsätalousministeriön asetuksen (866/2008) 24, 32 ja 36 §, sellaisina kuin niistä ovat 24 ja 32 § asetuksessa 498/2011, sekä
muutetaan asetuksen 2, 3, 5, 9, 10 ja 34 §, sellaisina kuin niistä ovat 2, 3, 5, 9 ja 10 § asetuksessa 498/2011, seuraavasti:
Asetusta ei myöskään sovelleta hevoseläinten ja niiden alkioiden ja sukusolujen, siipikarjan ja muiden lintujen sekä niiden siitosmunien tuontiin Suomeen eikä kuljetuksiin Suomen alueen kautta kolmanteen maahan tai toiseen jäsenvaltioon.
Hevoseläinten ja niiden alkioiden ja sukusolujen tuonnista kolmansista maista säädetään Euroopan unionin ulkopuolisista maista tuotavista hevoseläimistä sekä niiden alkioista ja sukusoluista annetussa maa- ja metsätalousministeriön asetuksessa (1006/2013).
Lemmikkieläimille Euroopan unionin ulkorajalla tehtävästä tarkastuksesta ja siihen liittyvistä toimenpiteistä säädetään Euroopan unionin ulkopuolisista maista tuotavien lemmikkieläinten, eläinperäisiä tuotteita sisältävien henkilökohtaisten lähetysten ja eläintautien leviämisen vaaraa aiheuttavien tavaroiden tuontitarkastuksesta annetussa maa- ja metsätalousministeriön asetuksessa (402/2011).
Alkioille ja sukusoluille Euroopan unionin ulkorajalla tehtävästä tarkastuksesta säädetään eläimistä saatavien elintarvikkeiden ja muiden tuotteiden eläinlääkinnällisistä rajatarkastuksista annetussa maa- ja metsätalousministeriön asetuksessa (1370/2004) sekä kolmansista maista tuotavien tuotteiden eläinlääkinnällisistä tarkastusmenettelyistä yhteisön rajatarkastusasemilla annetussa komission asetuksessa (EY) N:o 136/2004.
Muun kuin Suomessa luonnonvaraisena esiintyvän kalalajin tai kalakannan tai niiden sukusolujen sekä muun kuin Suomessa luonnonvaraisena esiintyvän rapulajin tai rapukantojen tai niiden sukusolujen maahantuonnista säädetään kalastuslain (286/1982) 94 §:ssä.
Vesiviljelyssä käytettäviksi tarkoitettujen tulokaslajien sekä paikallisesti esiintymättömien lajien tuonnista säädetään tulokaslajien ja paikallisesti esiintymättömien lajien käytöstä vesiviljelyssä annetussa neuvoston asetuksessa (EY) N:o 708/2007.
Kauttakuljetettaviksi tai toiseen jäsenvaltioon toimitettaviksi tarkoitettujen tuontierien on täytettävä samat vaatimukset kuin Suomeen tuotaviksi tarkoitettujen tuontierien. Yksinomaan Suomea koskevien lisävakuusvaatimusten osalta on kauttakuljetettaviksi tai toiseen jäsenvaltioon toimitettaviksi tarkoitettujen 6 ja 7 §:ssä sekä 9 §:n 2 momentissa tarkoitettujen eläinten kuitenkin täytettävä ainoastaan teuraseläinten tuonnille asetetut lisävakuusvaatimukset. Jäljempänä 16 ja 17 §:ssä tarkoitettujen koristevesieläinten ja vesiviljelyeläinten sekä 26 §:ssä tarkoitettujen kyseisten eläinten sukusolujen kauttakuljetusehdoista säädetään komission asetuksessa (EY) N:o 1251/2008. Kyseisen asetuksen liitteen II osassa C mainittujen kalalajien ja niiden sukusolujen kauttakuljetuserien on täytettävä myös vaatimukset koskien SVC-, IPN- ja BKD-tauteja sekä Gyrodactylus salaris -loista, joiden osalta Suomelle on myönnetty tautivapaus sekä hyväksytty hävittämisohjelma komission päätöksen 2010/221/EU 2 ja 3 artiklan mukaisesti, jos kauttakuljetuseriä varastoidaan kyseisen komission päätöksen liitteessä I tai II mainituilla Suomen alueilla.
Eräiden kavio- ja sorkkaeläinlajien lähetysten kuljettamisesta kolmannesta maasta toisen jäsenvaltion kautta määräjäsenvaltioon säädetään sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista annetussa komission asetuksessa (EU) N:o 206/2010. Asetuksen (EU) N:o 206/2010 3 b artiklassa tarkoitettu toimivaltainen viranomainen Suomessa on Elintarviketurvallisuusvirasto.
Edellä 1 momentissa säädetyn lisäksi on kauttakuljetettaviksi tai toisiin jäsenvaltioihin toimitettavaksi tarkoitettujen elävien eläinten täytettävä eläinten eläinlääkinnällisistä rajatarkastuksista annetun maa- ja metsätalousministeriön asetuksen 3 §:ssä ja sukusolujenja alkioiden eläimistä saatavien elintarvikkeiden ja muiden tuotteiden eläinlääkinnällisistä rajatarkastuksista annetun maa- ja metsätalousministeriön asetuksen 11 ja 13 §:ssä säädetyn mukaisesti määränpäävaltion asettamat vaatimukset.
Poiketen siitä, mitä tässä asetuksessa säädetään, tuontilupaa ei vaadita kauttakuljetettavilta tai toiseen jäsenvaltioon toimitettavilta tuontieriltä. Sellaisilla kauttakuljetettavilla elävillä eläimillä, joiden tuonti tämän asetuksen mukaisesti edellyttää Elintarviketurvallisuusviraston tuontilupaa, on tuontiluvan sijasta oltava eläinten eläinlääkinnällisistä rajatarkastuksista annetun maa- ja metsätalousministeriön asetuksen 3 §:n 4 momentin mukainen Elintarviketurvallisuusviraston myöntämä lupa kauttakuljetukseen. Suomeen tuotavien, kauttakuljetettavien tai Suomen alueen kautta toiseen jäsenvaltioon kuljetettavien elävien eläinten sekä niiden alkioiden ja sukusolujen kuljetuksesta ei saa aiheutua eläintautien leviämisen vaaraa tai vaaraa ihmisten terveydelle.
Edellä 2 momentissa tarkoitetuista erityisvaatimuksista poiketen voidaan hyväksyttyihin yhteisöihin, laitoksiin tai keskuksiin tuoda komission asetuksen (EU) N:o 206/2010 liitteen VI osan 1 taulukoissa 1−3 lueteltujen kavio- ja sorkkaeläinlajien lähetyksiä, jos Elintarviketurvallisuusvirasto on myöntänyt siihen luvan kyseisen asetuksen 3 a artiklan mukaisesti.
Edellä 6—9 §:ssä tarkoitettujen eläinten kuljetusta koskevista vaatimuksista ja tuonnin jälkeisestä eläinten pitämisestä määränpäänä olevassa pitopaikassa säädetään komission asetuksessa (EU) N:o 206/2010. Virkaeläinlääkäri tai valtuutettu eläinlääkäri tekee määräpaikassa eläimille kliinisen tarkastuksen ja ottaa eläimistä tarkastuksen yhteydessä näytteitä tarttuvien tautien varalta ennen 30 päivän määräajan päättymistä.
TSE-tauteja koskevat vaatimukset
Sen estämättä, mitä 23 §:n 1 ja 2 momenteissa sekä 31 §:n 1 momentissa säädetään, saadaan Suomeen 31 päivään joulukuuta 2014 asti tuoda lampaiden ja vuohien sukusoluja ja alkioita, jotka on kerätty, käsitelty ja varastoitu viimeistään 31 päivänä joulukuuta 2013 ja joiden mukana on komission päätöksen 2010/472/EU, sellaisena kuin se on ennen siihen päätösten 2010/470/EU ja 2010/472/EU muuttamisesta lammas- ja vuohieläinten siemennesteen, munasolujen ja alkioiden unionin sisäisessä kaupassa ja unioniin tuonnissa sovellettavien scrapieen liittyvien eläinten terveyttä koskevien vaatimusten osalta annetulla komission täytäntöönpanopäätöksellä 2013/470/EU tehtyjä muutoksia, mukainen viimeistään 31 joulukuuta 2014 annettu eläinlääkärintodistus.
Komission täytäntöönpanoasetus (EU) N:o 780/2013 (32013R0780); EUVL No: L 219, 15.8.2013, s. 1
Komission täytäntöönpanoasetus (EU) N:o 854/2013 (32013R0854); EUVL No: L 237, 5.9.2013, s. 1
Komission täytäntöönpanopäätös 2013/470/EU (32013D0470); EUVL No: L 252, 24.9.2013, s. 32
2 § - Soveltamisalan rajaukset3 § - Suhde eräisiin säädöksiin5 § - Kauttakuljetusta ja toiseen jäsenvaltioon toimittamista koskevat yleiset vaatimukset9 § - Muiden sorkka- ja kavioeläinten sekä norsueläinten tuontivaatimukset10 § - Eläinten kuljetusta koskevat vaatimukset sekä eläinten pitäminen määränpäänä olevassa pitopaikassa34 § - TSE-tauteja koskevat vaatimukset